[{"text_idx": "#000000", "text": "\u2022 Dum la septembra ARKONES inter multaj partoprenantoj de la evento en Poznano trovig\u0302is ankau\u0306 Sara Spano\u0300 kaj Francesco Maurelli. Koincide dum c\u0302i tiu semajnfino pasis la sepa datreveno de ilia geedzig\u0302o. Tio estis la okazo por ripeti gratulojn kaj bondezirojn por ilia dau\u0306ra kaj felic\u0302a vivovojo, sed krome retrorigardi por iom paroli pri iliaj komunaj aktivadoj kaj individuaj pasioj.\n\u2022 En la komencaj aktualaj\u0302oj ni informas pri naturprotekta organizo el Krakovo kandidatigita al la t.n. ekologia Nobel-premio; pri la pasonta la 1-an de oktobro Tago de la Pola Muziko. Krome ni sciigas pri la okazonta la sekvan semajnfinon bicikla ralio organizata de polaj esperantistoj: \n\u2022 En nia sciencbultena rubriko vi trovas informon pri brita testo ekzamenanta la subig\u0302emon al misinformado kaj falsaj informoj, c\u0302i-jare konfirmita en Usono.\n\u2022 Muzike ni reg\u0302uas fragmente i.a. la kanzonon de J\u0302eLe \u201eLa vivo estas kolora\u201d el ilia bitigita de Vinilkosmo albumo \u201eSentokaoso\u201d, de Kajto \u201eRave kun vi\u201d.\n\u2022 La akompana interreta foto \u2013 prezentanta niajn antau\u0306mikrofonajn gastojn \u2013 reliefe bildigas iun el iliaj komunaj interesig\u0302oj kaj aktivadoj.\n\u2022 En unuopaj rubrikoj de nia pag\u0302o eblas konsulti la paralele legeblajn kaj au\u0306deblajn tekstojn el niaj elsendoj, kio estas tradicio de nia Redakcio ekde 2003. La elsendo estas au\u0306debla en jutubo c\u0302e la adreso: I.a. pere de jutubo, konforme al individua bezono, eblas rapidigi au\u0306 malrapidigi la parolritmon de la sondokumentoj, transsalti al iu serc\u0302ata fragmento de la elsendo."}, {"text_idx": "#000001", "text": "\u2022 Hodiau\u0306 ni gastigas antau\u0306mikrofone du esperantistojn. Unue nia gasto estas studento de la Interlingvistikaj Studoj, Fa\u0301bio Fortes el Brazilo, kiu lunde kun nia redakcio faris rekonviziton c\u0302e kelkaj vizitindaj lokoj en Varsovio. Sekve Maciej Jaskot interparolas kun Rafa\u0142 Darasz, la reprezentanto kaj estrarano de Pola E-Junularo.\n\u2022 La komencaj kulturkronikaj informoj koncernas kvin novajn ekspoziciojn c\u0302i-au\u0306tune en la varsovia Reg\u0302a Kastelo; solenaj\u0302ojn ligitajn kun la venigo de la urno kun teraj restaj\u0302oj de elstara pola sciencisto prof. Aleksander Bru\u0308ckner el Berlino al Krakovo.\n\u2022 En la E-komunuma segmento ni informas pri la enketoj de UEA celitaj al la membroj kaj ne-membroj de la Asocio, troveblaj c\u0302e la adresoj: kaj pri la 100a mortodatreveno de Ricardo Codorniu\u0301 Sta\u0301rico,la unua prezidanto de hispanaj esperantistoj kaj homo plurfacete grava sur la scienca kaj socia kampoj.\n\u2022 La interreta foto prezentas murpentraj\u0302on c\u0302e la stratpasejo tuj proksime al la varsovia Zamenhof-strato.\n\u2022 En unuopaj rubrikoj de nia pag\u0302o eblas konsulti la paralele legeblajn kaj au\u0306deblajn tekstojn el niaj elsendoj, kio estas tradicio de nia Redakcio ekde 2003. La elsendo estas au\u0306debla en jutubo c\u0302e la adreso: I.a. pere de jutubo, konforme al individua bezono, eblas rapidigi au\u0306 malrapidigi la parolritmon de la sondokumentoj, transsalti al iu serc\u0302ata fragmento de la elsendo."}, {"text_idx": "#000002", "text": "\u2022 Multan parton de nia elsendo ni dedic\u0302as al la forpasinta en Valencio (19.09.2023) konata hispana esperantisto, aktivulo de la tiea E movado, Augusto Casquero. Krom organiza laboro li ankau\u0306 multan tempon dedic\u0302is al la E-instruado en tiaj lokoj kiel Madrido, 6 jarojn en la Fakultato pri Filologio en Valencio kaj multloke eksterlande. Temas i.a. pri Slovakio, Pollando, C\u0302inio, kie li pasigis longajn vivperiodojn. El nia arkivo ni memorigas lian alparolon kiel la prezidanto de LKK de la Valencia UK en 1993 kaj nian interparolon kun li post Arkones 2004.\n\u2022 En la komencaj aktualaj\u0302oj ni informas pri laboroj en la EU por kontrau\u0306batali la mals\u0302paradon de nutraj\u0302oj; pri pli da flugkonektoj de KLM al Pollando.\n\u2022 Nia sciencbultena temo traktas iom hazardan malkovron de iu el la eksterordinaraj proprecoj de metalo.\n\u2022 La akompana interreta foto prezentas Augusto Casquero kun iuj el la studentoj de la E-Studumo c\u0302e la Centro pri Turismo kaj Kulturo en Bydgoszcz.\n\u2022 En unuopaj rubrikoj de nia pag\u0302o eblas konsulti la paralele legeblajn kaj au\u0306deblajn tekstojn el niaj elsendoj, kio estas tradicio de nia Redakcio ekde 2003. La elsendo estas au\u0306debla en jutubo c\u0302e la adreso: I.a. pere de jutubo, konforme al individua bezono, eblas rapidigi au\u0306 malrapidigi la parolritmon de la sondokumentoj, transsalti al iu serc\u0302ata fragmento de la elsendo."}, {"text_idx": "#000003", "text": "\u2022 Nia antau\u0306mikrofona gasto estas prof-o Mark Fettes, kun kiu ni interparolas pri lia lekciado pri la E-Movado dum la au\u0306tuna \u2013 j\u0302us finig\u0302inta sesio de Interlingvistikaj Studoj; pri la divido de la post-prezidaj, post-pandemiaj kaj por-planedaj pripensoj dum la 37-a ARKONES.\n\u2022 La komencaj kulturkronikaj informoj koncernas j\u0302us ac\u0302etitan tolaj\u0302on de Uccello por la Reg\u0302a Kastelo en Varsovio; novan objekton en la Muzeo de A. Fiedler en Puszczykowo apud Poznano.\n\u2022 En la E-komunuma segmento ni informas pri baldau\u0306 aperonta en Hispanio libro pri planlingvoj mendebla jam c\u0302e H&O Editores; pri denova s\u0302anco lerni Esperanton en la hispana UNED \u2013 pri E-lingva platformo por lerni la polan lingvon de E@I \u2013 polski.info.\n\u2022 Muzike ni memorigas fragmente la kanzonon de Armel Amiot \u201eNova G\u0302ojo\u201d. Lia nova videaj\u0302o de c\u0302i tiu kanto anticipas lian novan diskon La akompana fb-a foto (de Halina Go\u0301rna) prezentas Tobiasz Kaz\u0301mierski \u2013 kunorganizanton de Arkones \u2013 kiu pretigas teknikaj\u0302ojn por Francesco Maurelli kaj lia prelego pri Arus\u0302o, la kongresurbo 2024, kun rekta kontakto al afrika aktivulo.\n\u2022 En unuopaj rubrikoj de nia pag\u0302o eblas konsulti la paralele legeblajn kaj au\u0306deblajn tekstojn el niaj elsendoj, kio estas tradicio de nia Redakcio ekde 2003. La elsendo estas au\u0306debla en jutubo c\u0302e la adreso: I.a. pere de jutubo, konforme al individua bezono, eblas rapidigi au\u0306 malrapidigi la parolritmon de la sondokumentoj, transsalti al iu serc\u0302ata fragmento de la elsendo."}, {"text_idx": "#000004", "text": "\u2022 Nia sondokumenta parto rilatanta al la 108-a UK en Torino referencas al la dumkongresa debato pri spiritismo kaj migrado kadre de la renkontig\u0302o de Eldonejo Lorenz. Post g\u0302i antau\u0306 nia mikrofono gastis la preleganto, Paulo Sergio Viana, sed la temo de nia interparolo superis la temon de la prelego kaj ni eksciis krome pri diversfacetaj aktivadoj de nia interparolanto \u2013 videoprelegetoj, au\u0306tora kreado kaj tradukado.\n\u2022 En la komencaj aktualaj\u0302oj ni informas pri la sabata Tago de la Nacia Legado en Pollando kaj la hodiau\u0306a solenaj\u0302o kun religia karaktero, dum kiu 9-persona Ulm-familio estis kalkultita inter beatuloj de la Katolika Eklezio. Ili estis pafmortigitaj pro la kas\u0302ado de ok judoj dum la germana okupacio en 1944. Krome ni informas pri la raporto rilata al la trudspecioj en la mondo kaj pri kreskanta populareco de nederlanda filologio.\n\u2022 Nia scienca temo koncernas inventaj\u0302on de pola ing\u0302eniero, dank\u2019 al kiu homoj surdaj au\u0306 malbone au\u0306dantaj povos hau\u0306tsenti sonojn de privilegiitaj veturiloj, kiel ambulancoj kaj fajrobrigadaj au\u0306tomobiloj.\n\u2022 El la Brazila Kolekto ni au\u0306skultas fragmente la kanzonon \u201eMalgranda Taga Serenado\u201d, kiun kantas Fla\u0301vio Fonseca ( Fragmenton de la kanzono \u201eFelic\u0302an Naskig\u0302tagon\u201d ni dedic\u0302as aparte al nia interparolanto Paulo Sergio Viana, kiu antau\u0306 du tagoj solenis sian 75-jarig\u0302on.\n\u2022 La akompana interreta foto prezentas filmscenon pri la E-kunveno dum la Tago de la Nacia Legado en Bjalistoko.\n\u2022 En unuopaj rubrikoj de nia pag\u0302o eblas konsulti la paralele legeblajn kaj au\u0306deblajn tekstojn el niaj elsendoj, kio estas tradicio de nia Redakcio ekde 2003. La elsendo estas au\u0306debla en jutubo c\u0302e la adreso: I.a. pere de jutubo, konforme al individua bezono, eblas rapidigi au\u0306 malrapidigi la parolritmon de la sondokumentoj, transsalti al iu serc\u0302ata fragmento de la elsendo."}, {"text_idx": "#000005", "text": "\u2022 La hodiau\u0306a sondokumenta retrorigardo al la 108-a UK en Torino enhavas la alparolon de Pascal Dubourg Glatigny kun interveno de Bernhard Tuinder dum la vendreda programero de la 108-a UK en Torino dedic\u0302ita al prezento kaj publika debato pri la transdono de la historia arkivo de UEA kaj Biblioteko Hodler al la naciaj bibliotekoj de Pollando kaj Au\u0306strio.\n\u2022 La komencaj kulturkronikaj informoj koncernas la Nunjaran Tagon de la Nacia Legado (09.09), la 45-jarig\u0302on de Krakovo sur la listo de Unesko de la Monda Kulturheredaj\u0302o, la restau\u0306ron de la krono sur la krakova Maria-baziliko, kiel unu el la elementoj de la solenaj\u0302oj.\n\u2022 En la E-komunuma segmento ni informas pri la proksimig\u0302antaj limdatoj de la tradukkonkurso de Kroata E-ista Unuig\u0302o ( kaj Interkultura Novelkonkurso de Bobelarto ( Pri c\u0302i tiu konkurso kaj la nunjara rikolto en la formo de libro \u201eLa lasta vojag\u0302o de Cezaro\u201d ni citas vortojn de Pau\u0306lo Sergio Viana el lia jutuba filmeto \n\u2022 Krome ni memorigas, ke g\u0302is la 12-a de septembro estis plilongigita la limperiodo por alig\u0302i al la 2-jaraj magistraj studoj pri interlingvistiko c\u0302e A. Mickiewicz-universitato: \n\u2022 La interreta foto akompananta la programinformon devenas el la fejsbuka albumo de Jeong-ok Song kaj prezentas au\u0306kciatajn ekzemplerojn de \u201eEnciklopedio de Esperanto\u201d.\n\u2022 En unuopaj rubrikoj de nia pag\u0302o eblas konsulti la paralele legeblajn kaj au\u0306deblajn tekstojn el niaj elsendoj, kio estas tradicio de nia Redakcio ekde 2003. La elsendo estas au\u0306debla en jutubo c\u0302e la adreso: I.a. pere de jutubo, konforme al individua bezono, eblas rapidigi au\u0306 malrapidigi la parolritmon de la sondokumentoj, transsalti al iu serc\u0302ata fragmento de la elsendo."}, {"text_idx": "#000006", "text": "\u2022 En sondokumenta parto rilata al la 108-a UK en Torino ni prezentas trivoc\u0302an interparolon pri la nunjara rikolto de la Belartaj Konkursoj kaj ric\u0302a kongresa programo de Bobelarto gastigante antau\u0306 la mikrofono la sekretarion de la BK-oj Miguel Gutie\u0301rrez Adu\u0301riz (Liven Dek) kaj Stela Besenyei-Merger el Bobelarto. Krome ni referencas al kongresa koncerto de Kajto prezentante g\u0302ian kanzonon \u201eBela Marieto\u201d por kiu vortojn kaj muzikon komponis Liven Dek. Liven Dek komponis la muzikon ankau\u0306 por la kanzonteksto \u201eHeredaj\u0302o\u201d de Ewa Grochowska, premiita dum Belartaj Konkursoj, kaj kiun dum Internacia Arta Vespero en Torino kantis Amira Chun.\n\u2022 La komencaj aktualaj\u0302oj rilatas al la ventoturbinoj c\u0302e la pola parto de Baltiko; nova lernojaro en polaj lernejoj ankau\u0306 eksterlande; al helpo altigonta la ciferecajn kompetentojn de junaj lernantoj.\n\u2022 Nia scienca temo rilatas al lastatempaj esploroj pri graveco de timuso ankau\u0306 en la plenkreskula vivo.\n\u2022 La interreta foto de Amikaro de la Belartaj Konkursoj prezentas la pasintjaran gajninton de la unua premio en la branc\u0302o \u201eKantoteksto\u201d, Ewa Grochowska apud Jorge Rafael Nogueras, la gajninto de la nunjara unua premio en la branc\u0302o \u201eProzo\u201d.\n\u2022 En unuopaj rubrikoj de nia pag\u0302o eblas konsulti la paralele legeblajn kaj au\u0306deblajn tekstojn el niaj elsendoj, kio estas tradicio de nia Redakcio ekde 2003. La elsendo estas au\u0306debla en jutubo c\u0302e la adreso: I.a. pere de jutubo, konforme al individua bezono, eblas rapidigi au\u0306 malrapidigi la parolritmon de la sondokumentoj, transsalti al iu serc\u0302ata fragmento de la elsendo."}, {"text_idx": "#000007", "text": "\u2022 La hodiau\u0306a sondokumenta retrorigardo al la 108-a UK en Torino enhavas du antau\u0306mikrofonajn renkontig\u0302ojn \u2013 el la t.n. dumkongresaj koridoraj babiladoj. Tonjo del Barrio, Hispanio, kies unuan foton kun la kongresa flago ni uzis en nia programinfomo antau\u0306 unu monato rakontas pri sia familia vizito en Italio kaj donas krome superrigardon al la okazaj\u0302oj en la hispana E-komunumo i.a. Hispana Kongreso en Sevilo kaj E-programo por instruistoj de la urba universitato. Kun Alvaro Motta, Brazilo ni koncentrig\u0302as pri lia porindig\u0302ena laboro, situacio de minoritatoj \u2013 aparte la pola kaj la rolo kiun rilate g\u0302in plenumis F.V. Lorenz, pri la baldau\u0306a Librofoiro en Rio de Janeiro, kie esperantistoj havos apartan standon.\n\u2022 La komencaj kulturkronikaj informoj koncernas la dau\u0306rantan en Lodzo ekspozicion pri la pola skolo de arta teksado; la septembrajn koncertojn de la pola junulina koruso Puellae Orantes en Tokio.\n\u2022 En la informa E-komunuma segmento ni memorigas pri la baldau\u0306a 37-a eldono de ARKONES en Poznano 15-17.09.23 . Ni prezentas la kondolencan informon pri la forpaso de Maria Ferigle Danti, kunorganizinta kun sia edzo Luis Serrano Pe\u0301rez Internaciajn E-semajnojn de la Kulturo kaj Turismo en Katalunio (1995-2016). Ni informas pri la E-traduko de la romano de Miguel Delibes \u201eSinjorino en rug\u0302o sur griza fono\u201d.\n\u2022 La interreta foto akompananta la programinformon prezentas la kolektig\u0302antajn kongresanojn en la salono Zamenhof.\n\u2022 En unuopaj rubrikoj de nia pag\u0302o eblas konsulti la paralele legeblajn kaj au\u0306deblajn tekstojn el niaj elsendoj, kio estas tradicio de nia Redakcio ekde 2003. La elsendo estas au\u0306debla en jutubo c\u0302e la adreso: I.a. pere de jutubo, konforme al individua bezono, eblas rapidigi au\u0306 malrapidigi la parolritmon de la sondokumentoj, transsalti al iu serc\u0302ata fragmento de la elsendo."}, {"text_idx": "#000008", "text": "\u2022 En sondokumenta parto rilata al la 108-a UK en Torino ni prezentas sonscenon el la au\u0306tora koncerto de Grazia Barboni kaj s\u0302ian plenumon de la kanzono de E\u0301dith Piaf kun la E-aj kaj francaj vortoj \u201eLa vivo en rozoj\u201d. Profesoro Humphrey Tonkin proksimigas al ni du verkojn kun sia kontribuo, kiujn li prezentis dum la kongresaj Au\u0306toraj Duonhoroj.\n\u2022 Komence ni informas pri la programo \u201eRevenoj\u201d celita al poldevenaj sciencistoj eksterlande revenantaj al Pollando; pri c\u0302. 100 pomujoj plantitaj de japanaj junuloj el Tsuruga en Varsovio.\n\u2022 Nia scienca temo rilatas al minirobotoj estonte funkciontaj ankau\u0306 en la homa organismo.\n\u2022 La interreta foto akompananta la programinformon prezentas la itallingvan publikan afis\u0302on de la 108-a UK en Torino, kiu reklamas g\u0302in kiel Festivalon de la Esperantista Kulturo.\n\u2022 En unuopaj rubrikoj de nia pag\u0302o eblas konsulti la paralele legeblajn kaj au\u0306deblajn tekstojn el niaj elsendoj, kio estas tradicio de nia Redakcio ekde 2003. La elsendo estas au\u0306debla en jutubo c\u0302e la adreso: I.a. pere de jutubo, konforme al individua bezono, eblas rapidigi au\u0306 malrapidigi la parolritmon de la sondokumentoj, transsalti al iu serc\u0302ata fragmento de la elsendo."}]